AlexejDobrolubov/national_council_slovak_2010 huggingface dataset:
15. schôdza NR SR - 1.deň - B. popoludní
Dátum: 2024-06-11
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

26. Ďakujem pekne za faktické. Ja som mal rozpravu k tomuto zákonu, nerozprával som o iných zákonoch, a odborná alebo kultúrna obec je spokojná s touto novelou, ktorá sa urobila v roku 2022 o múzeách a galériách, a my nevidíme dôvod, aby sa tieto tri body menili, nie je to naša pripomienka iba. Je to pripomienka hlavne kultúrnej obce, hlavne ľudí, ktorých sa to týka, ktorých sa to dotkne najviac. Čiže moja, moja rozprava bola k tomuto zákonu a, ale ďakujem za faktickú, ďakujem za to, že ste sa zapojili a ja som za to, aby sme boli v tejto rokovacej sále slušní, aby sme dodržiavali pravidlá a toho sa aj držím a budem držať a ešte raz zopakujem, ja som mal rozpravu k tomuto zákonu o múzeách a galériách. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

24. Ďakujem za slovo. Ďakujem tebe, Jožko, že si znovu poukázal na veci, ktoré sa idú diať prijatím týchto zmien. Úrad alebo fond, ktorý, ktorý spravuje kultúru na Slovensku, bol desať rokov slobodný a desať rokov sa tam nedialo to, čo sa bude diať prijatím tejto ako keby zmeny reformy. Že znovu sa vraciame do čias, kedy žiadatelia budú pristupovať k tomu tak, že si budú po známostiach priamo, buď s ministerkou, alebo s nejakými ľuďmi, ktorí majú dosah na to, aby sa určité projekty podporili, nepodporili. Je to krok, ktorý znehodnotí slobodu kultúry, umenia a znovu nás posúva do čias, kedy, kedy to fungovalo tak, že človek prišiel, vybavil, dostal. A toto, toto vadí aj navrhovateľovi, ktorý hovoril v rozprave, že mu vadilo, že určité skupiny nedostali alebo neboli podporené ich projekty. A to je jasný ako keby odkaz na to, že nám sa to takto nepáčilo, chceme to mať zasa tak, ako to bolo pred pár rokmi, že naše veci sme si vybojovali, podporili, a ostatným niečo sme dali, niečo sme nedali. My v hnutí SLOVENSKO sme proti a vyzývame vás, stiahnite tento zákon. Ak chcete určité zmeny, tak diskutujte s odborníkmi, diskutujte s ostatnými. A vtedy sa môžeme baviť o tom, čo vylepšiť, čo nevylep... (Prerušenie vystúpenia časomerom.)
12. schôdza NR SR - 6.deň - A. dopoludnia
Dátum: 2024-04-24
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

52. Ďakujem za slovo. Ďakujem za váš prejav, pani Kolíková, a za to, že ste správne vo svojom prejave odkryli veci, ktoré sa skrývajú za touto novelou. A osobne si myslím, že tento zákon sťažuje prácu mimovládnym organizáciám. Už pri tej činnosti, ktorú robia a nahrádzajú vlastne postavenie alebo to, čo má urobiť štát, ešte im ideme sťažovať veci. Nikto tu nepozerá na ten druhý pohľad, že ako sa na to budú pozerať vlastne tí, ktorí podporujú tieto mimovládne organizácie, že zrazu tá mimovládna organizácia dostane nálepku, že je agent a že peniaze, ktoré dostáva, musí... Vy tu pozeráte iba na jednu, jeden pohľad, ale treba sa pozrieť aj na ten druhý pohľad, že ako to ovplyvní vlastne tie organizácie, ako tí donori budú hľadieť na to, že zrazu ja mám podporovať organizáciu, ktorej štát úplne všetko chce kontrolovať a ešte dá tam tú nálepku. Čiže vy znovu zasahujete a je paradoxom, že koalícia zasahuje odkedy, od volieb vlastne zasahuje do mechanizmu štátu, ktoré sú mimoriadne dôležité, či spravodlivosť, médiá, teraz mimoriadky, či mimovládky, pardon. A k tomu, ako ste rozprávala o tom, že či chcú vystúpiť z Európskej únii, tak mne iba napadla taká poznámka, že zatiaľ nemáme ropu na Slovensku, aby sme boli sebestační, aby sme nikoho nepotrebovali. A je veľmi potrebné, zdôrazňujem, veľmi potrebné, aby mimovládne organizácie mali podporu od štátu a nie, aby sme ich ničili, aby sme ich obmedzovali a zasahovali do vecí, ktoré, do ktorých nás nie, ak máte problém s... (Prerušenie vystúpenia časomerom. Potlesk.)
9. schôdza NR SR - 16. deň - A. dopoludnia
Dátum: 2024-02-27
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

46. Ďakujem za slovo. Ďakujem, Julo, za tvoju rozpravu. Ďakujem za to, že si naozaj konkrétne poukázal na tie sumy a na tie zdroje, odkiaľ sa dá a ako sa dá pomáhať ľuďom a tiež si myslím, že aj programové vyhlásenie vlády hovorí o tom, že lepšie, pokojnejšie a bezpečnejšie. A keď sa na to pozrieme, tak základnou bunkou spoločnosti je rodina. Ak rodina nebude prioritou pre štát, pre vládu, tak presne sa bude diať to, že ľuďom sa bude žiť na Slovensku horšie, nebudú sa tu cítiť dobre a budú odchádzať. Taký sedliacky rozum mi hovorí, že koľko naleješ, toľko sa ti aj vráti, lebo ak podporíme či matky, či rodiny, či v tomto návrhu napríklad pracujúce matky tým daňovým bonusom, tak tie matky si budú môcť viac dovoliť, viac, viackrát ísť či do reštaurácie, či kúpiť viac v obchode a vlastne štát na tom bude, bude bohatnúť, lebo vlastne dane a všetky odvody, tak naozaj podporme rodiny, podporme tieto matky a vytvárajme to lepšie, pokojnejšie a bezpečnejšie. A bez financií to nejde, bez toho, aby, aby rodina mala finančné krytie, tak to sa nedá. A obzvlášť keď rodina má dieťa, keď chce viac detí, tak je to finančne veľmi náročné a máme aj strašne veľa matiek, ktoré sú samoživiteľky, a práve aj, aj toto bude pre nich veľkou pomocou.
9. schôdza NR SR - 16. deň - A. dopoludnia
Dátum: 2024-02-27
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

12. Ďakujem za slovo. Ďakujem, Mišo, za tvoju rozpravu a ďakujem za to, že si znovu pripomenul tú prorodinnú pomoc, ktorá v predchádzajúcom volebnom období bola poskytnutá práve naším hnutím, a ja tak chcem zopakovať, že naozaj takým pilierom nášho hnutia je pomoc rodinám, pomoc slabým, a preto som aj hrdý na to, že sa nám počas minulého obdobia podarilo presadiť cielenú pomoc rodinám napríklad v podobe tehotenského príspevku v priemere 300 eur mesačne od štvrtého mesiaca tehotenstva, taktiež výrazným navýšením príspevku na stravu u detí v škole, zrušením doplatkov za lieky pre deti do šesť rokov, presadením dvojtýždennej otcovskej dovolenky či presadením revolučnej pomoci 200 eur na dieťa. Pomoc v podobe daňového bonusu 100 eur pre matky detí do 15 rokov je ďalší zo série opatrení a konkrétnou pomocou, ako chceme pomôcť vlastne matkám na Slovensku. Matky sa zaslúžia od spoločnosti úctu, úctu už iba kvôli tomu, že sa rozhodli priniesť deti na tento svet a vychovať svoje deti tu práve na Slovensku, a naozaj tento návrh zákona je takým konkrétnym, ďalším konkrétnym nástrojom pomoci, kde nebudeme hovoriť, čo by sme mohli urobiť, ale naozaj týmto návrhom môžme konkrétne pomôcť týmto ženám matkám a, tak ako moji kolegovia spomínali, už aj v tom procese, že budú mať motiváciu nastúpiť opäť do pracovného pomeru po materskej dovolenke. Ďakujem.
9. schôdza NR SR - 14. deň - A. dopoludnia
Dátum: 2024-02-22
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

64. Ďakujem za všetky faktické. Na začiatok chcem povedať, že ani ja sa nehanbím za to, že som Róm, práve naopak, som hrdý na to, že som Róm. Aj keď tak ako predrečníci hovorili, že nie je jednoduché sa narodiť ako Róm, ale mne to vyhovuje. Ten boj, ten, to, že... že to mám ťažšie a môžem bojovať. Ďakujem Bohu, že ma tak stvoril, a budem bojovať celý svoj život za, za práva Rómov, za práva menšín, za ľudské práva a možno aj za to, aby som prežil ako Róm. Presne tak, ako, Peťo, si spomínal vo svojej faktickej, že je, že vlastne tá príležitosť tým deťom v zahraničí, keď sa dá, tak u nás by boli v špeciálnych zariadeniach, v špeciálnych školách. A presne tieto deti, keď sa presťahovali so svojimi rodinami do zahraničia, tak v súčasnosti sú úspešní či manažéri, úspešní pracujúci, ale aj... proste darí sa im. Ten, ten systém ich tam naozaj podporil a z ich vyrástli ľudia, ktorí sú teraz plnohodnotní a ktorí môžu naozaj žiť v slobode a rozvíjať sa naďalej. Presne, pán Krúpa, je to zlyhanie štátu – a ešte chcem dodať – aj zlyhanie cirkvi, čo povedal sám pápež František, keď tu bol na Slovensku, že vlastne cirkev zlyhala v tejto oblasti , a vyhlásil, že Rómovia patria do srdca cirkvi. Chcem poďakovať všetkým tým, ktorí budú pracovať na tom, aby toto zlyhanie sme odbúravali, aby sme odstraňovali, stačí sa zahryznúť a pracovať a mať naozaj dobré úmysly a verím, že sa to dá.
12. schôdza NR SR - 1.deň - B. popoludní
Dátum: 2024-04-16
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

195. Ďakujem za slovo. Pani Hanuliaková, o tomto vôbec nerozprával pán Lackovič, o čom ste vy rozprávali, a súhlasím s vami, chcem vám pripomenúť, že pán Pellegrini a za jeho vlády urobil plán, strategický plán budovania kanalizácií na Slovensku. Prišiel pán Matovič, škrtli aj s koalíciou vtedajšou. To len tak na margo, to len tak na margo, aby ste nehovorili o tom, že tu... (Prerušenie vystúpenia predsedajúcim.) Žiga, Peter, podpredseda NR SR 196. Pán poslanec, reagujte, prosím, na predrečníka. Blcháč, Ján, poslanec NR SR 197. Áno, ďakujem. Takže na predrečníka. Naozaj, zasa politika. Pán kolega, pán bývalý päťročný starosta, keď vy poviete a presviedčate nás o niečom, že rezervný fond je určený výlučne na investície, tak ja neviem, či vám to už mám tretíkrát povedať, že nielen na investície, aj na splátku úverov a dokonca aj na bežné výdavky, keď sa na tom zastupiteľstvo dohodne. To len na margo toho, odbornej stránky vašej, vášho vystúpenia. Je to agenda výboru pre financie a rozpočet, tak to bolo, zajtra budeme po prvom čítaní. Nie som si istý, či o tejto veci by mal sa rozhodovať výbor pre regionálny rozvoj, ktorého ste členom. No a čo bude, pýtali ste sa, že čo bude v septembri, čo bude potom, keď toto všetko sa vyčerpá? Nevyčerpá sa nič, vyčerpá sa niečo, samozrejme, ale chcem vás upozorniť, že asi by ste mali vedieť ako bývalý starosta, že koncom mája prichádzajú prvé dane z nehnuteľností, koncom septembra prichádzajú ďalšie dane a tie potom pomáhajú rozpočtom miest a obcí, aby sa nejakým spôsobom vysporiadala s výdavkami. To len tak na margo, aby ste, keď ste si kládli otázku, čo bude v septembri, tak toto bude v septembri. No a viete, keby, ak tie eurofondy úplne nezastavíte z Progresívneho Slovenska z toho Bruselu, tak budú aj tie mosty v tom Prešove, pán kolega.
12. schôdza NR SR - 1.deň - B. popoludní
Dátum: 2024-04-16
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

101. Ďakujem mojim kolegom, Janasovi aj Ferenčákovi, ktorí sa zasa pokúsili navodiť tú správnu faktografickú atmosféru, lebo to, čo sme si tu vypočuli, viete, tak. Pán Lackovič, ja som naozaj očakával, že sa mi ospravedlníte, ale nie ste toho schopný, je mi to ľúto, keď vychádzate z nejakých novinových článkov a nie z reality. Mesto Liptovský Mikuláš nebolo, nie je a ešte dva a pol roka nebude v nútenej správe. Rozumiete? Rozumiete? A vy ste povedali, že som ja doniesol mesto na hranicu nútenej správy. Tak si, tak si to skúste to trošku v tej hlave zrovnať. Dámy, ja nechcem ani využiť čas, chcem poďakovať za lekciu pani Mesterovej aj pani Števulovej za lekciu, lebo to bola taká lekcia, že ako ja sa mám správať, čo mám rozprávať, poučenie niečoho, neviem, ako by som to nazval. Nuž spomíname tu Ústavný súd. Ale určite sa mi nehodí, viete, pani kolegyňa Mesterová, k dáme, aby dáma povedala, že má niekto v tejto sále prestať kvákať. Ja som kvákal? Ja som, ja som po slovensky hovoril, možnože ste tomu nerozumeli a chápem, že nie všetkému musíte rozumieť. Neviem, čo máte, aké vzdelanie, asi právnické, takže ekonomike asi menej rozumiete, možno aj rozumiete trošku, ale tu ja som kvákanie nepočul. Ak ste vy počuli kvákanie a ja som hovoril po slovensky, to znamená, že asi to máte nejak, potom aj ďalšie veci, ktoré sa tu rozprávajú veľmi rozumné z rôznych strán, či už z opozície alebo z koalície, vy počujete miesto rozumných argumentov kvákanie. Skúste si to nejako, nejako zrovnať. (Smiech v sále. Reakcie z pléna.) Nepatrí... (Prerušenie vystúpenia časomerom.)
12. schôdza NR SR - 1.deň - B. popoludní
Dátum: 2024-04-16
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

53. Ďakujem za slovo. Nuž, pán kolega Lackovič z Progresívneho Slovenska, bývalý starosta, neviem, či ste boli rok alebo dlhšie starostom, určite týmto angažovaným agitačným prejavom ste urobili radosť svojim predstaveným, ale, žiaľ, musím konštatovať, že bol to veľmi nekompetentný prejav. Vy ste síce boli dnes, ja som si vás registroval na zasadnutí výboru pre financie a rozpočet, ktorý podrobne, kde bol podrobne vysvetlený, vysvetlená celá táto agenda zo strany zástupcov ministerstva financií. No keby ste tomu rozumeli, tak by ste takto nemohli zrejme vystúpiť, ako ste tu vystúpili. Ale skôr to bolo tak politické vystúpenie, naozaj agitačné, angažované, naozaj asi ste k tomu vedený, lebo inak si to neviem vysvetliť. Pretože to je úplne jednoduché, o čo tu ide. Nič sa nemení, rozpočet sa nemení, len to, čo sa má splácať, odteraz do konca roku mesačne z dane z príjmov právnických osôb obciam a mestám, to sa zaplatí naraz. A viete, z rezervného fondu na základe volania ZMOS-u, Únie miest Slovenska, SK8, nuž ja neviem, s kým iným by skrátené, by mali ešte financi naši a my všetci rokovať, keď nie so zástupcami miest a obcí, ktorí ich a nás chcú presvedčiť o tom, že táto pomoc je potrebná. A ešte jednu poznámku k tým vašim podpichovačkám, že dávajú v tej, v tých výjazdových vládach len svojim. Nuž viete, ja som bol nedávno v jednej dedinke neďaleko od Spišského Hrhova, tuto kolega sa tomu venoval, aj pán Pročko. A čuduj sa svete, starosta za KDH ďakoval, že dostal tiež podporu pri výjazdovom roko... (Prerušenie vystúpenia časomerom.)
9. schôdza NR SR - 9.deň - B. popoludní
Dátum: 2024-02-14
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

71. Ďakujem pekne, kolegovia, že ste reagovali, a naozaj je dôležité diskutovať. Súhlasím s Jožkom Pročkom, mojím starým kamošom, že treba diskutovať, ale ja by som chcel naozaj vyzvať kolegov, že diskutujme, ale slušne, neosobne a k veci a hlavne nezavádzajme. Čo sa týka vystúpenia pána kolegu Sulíka, viete, inflácia je naozaj zložitý pojem, je to vedecká nejakým spôsobom disciplína, a keď už tá Európska centrálna banka tak do toho vstupuje, tak potom by sme si mohli vysvetliť, ako je možné, že inflácia na Slovensku, my sme tiež pod Európskou centrálnou bankou, bola sedemnásť vlani a priemer Európy bol osem-deväť, to znamená, že niektorá krajina mala dve-tri. Ako je to možné? Prečo to nikto neskúma? Viete. No a čo sa týka a čo sa týka toho (povedané so smiechom), toho, tých miliárd z tej, z tej Európskej únie, naozaj sú slovenskí poľnohospodári poddimenzovaní, vznikol problém pri vstupných rokovaniach, kde naši zástupcovia o tom v roku 2003/2004, možno si pamätáte, vy ste vtedy boli asi na ministerstve financií poradcom, naši zástupcovia to nezvládli a teraz na to doplácame až dodnes. Pán Hlina, áno, ďakujem pekne, rodák z Liptovského Mikuláša, súhlasím s vami. S tými včelami pre mňa je problém v tom, že koľko je tam zamestnancov, lebo je to pre zamestnancov. Uvidíme, čo nám povie pán minister. A, pán Dostál, áno, väčšinou živnostníci, pán Dostál, áno, ja chcem len upozorniť na to, že, viete, treba si uvedomiť, že sektor pôdohospodárstva, poľnohospodári, potravinári sú súčasťou spoločnej poľnohospodárskej politiky, takáto politika v iných sektoroch nie je, sú obmedzovaní.
9. schôdza NR SR - 9. deň - A. dopoludnia
Dátum: 2024-02-14
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

12. Ďakujem pekne za slovo. Vážený pán predsedajúci, kolegyne, kolegovia, nuž bavíme sa tu o odbornej záležitosti, kde chceme pomôcť, pokračovať v pomoci poľnohospodárom alebo potravinárom, a tak ako už bolo povedané, zaplietli sme do toho aj prezidentské voľby a všetky strany súčasnej koalície. To by sa asi tak nemalo. Ja som teda naozaj, budem v očakávaní, aké riešenia Progresívne Slovensko prinesie pre lepšiu budúcnosť, lebo budúcnosť, to je vaša téma, pre lepšiu budúcnosť poľnohospodárstva, potravinárstva, to som naozaj zvedavý. Veľmi si to rád preštudujem. Ale musím s vami súhlasiť v jednom, keď ste povedali, pán Štefunko, že chýba v poľnohospodárstve kvalifikovaná pracovná sila. Spomenuli ste tam nejaké družstvo, ktoré vám je blízke. A ja to musím potvrdiť, to je naozaj veľký problém, žiaľ. Viete, chcem vás informovať, že sa dejú také veci v súvislosti s tým, že mali by sme podporovať zvyšovanie kvalifikácie pracovnej sily, a my, nie my, ale napríklad niektoré kraje, župy, napríklad Žilinská župa ide rušiť poľnohospodársku školu. Ide zrušiť poľnohospodársku školu miesto toho, aby hľadala spôsoby, ako ju zlepšiť, ako tú agroturistiku viacej do toho zaradiť, atď. atď., pripraviť odborníkov, tak ide jednoducho zrušiť školu. Už sa teraz pokúša o to tretíkrát. Ja dúfam, že sa to nepodarí. A pokiaľ máte nejakú možnosť ovplyvniť pani županku Eriku Jurinovú, pretože jej agenda je to už tretíkrát teraz vo februári, poprosím vás, keby ste nám v tom pomohli, aby sa nestalo to, že po zrušení tejto školy, zasa bude väčší gap v odbornosti zamestnancov.
9. schôdza NR SR - 8.deň - A. dopoludnia
Dátum: 2024-02-13
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

34. Ďakujem pekne za slovo. Vážený pán presedajúci, kolegyne poslankyne, kolegovia poslanci, nuž keďže ste navodili takú príjemnú úsmevnú atmosféru, pán kolega Hlina, naozaj musím oceniť vašu vedeckú, rozsiahlu vedeckú prácu, ktorá pozostáva z porovnaní cien, medzimesačných cien dvoch výrobkov, a to vajec a syrov, alebo syra nejakého konkrétneho, nevieme, o aký syr išlo, a na základe toho ste pripravili záver, že, že to funguje a že oceňujete túto vládu. Nuž, chcem upozorniť aj kolegov, ktorí sa tejto téme venujú aj v rozprave a proste vo faktických poznámkach, že nie znižovanie cien má vplyv na infláciu, ale teda, ale že inflácia vlastne je dôsledkom, alebo znižovanie inflácie je dôsledkom znižovania cien. Ja sa len pýtam, ešte raz sa vrátim k tomu obdobiu, ktoré sme prežili, keď bola tá inflácia viac ako 15 %, to boli roky 2022 a ´23, keď bola aj vaša liberálna strana pri moci, že ako to vlastne bolo, keď v iných krajinách Európskej únie, kde majú tiež euro, bola inflácia, priemer inflácie bol polovičný, to znamená, že v niektorých krajinách bola napríklad dve alebo tri percentá, možno Francúzsko, ja neviem, Nemecko a ďalšie krajiny. Ako je to možné? Tam je taký istý trh ako u nás, neboli regulácie štátne za tej vašej vlády, ako teda sa to teraz pokúšame a pokúša robiť vláda, aby sa s tou infláciou ešte viacej vysporiadala. Takže počkajme si asi na to, keď tieto opatrenia prídu do platnosti a keď sa budú môcť vyhodnotiť po nejakom čase. Ďakujem pekne.
9. schôdza NR SR - 8.deň - A. dopoludnia
Dátum: 2024-02-13
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

22. Ďakujem pekne za slovo. Vážený pán predsedajúci, kolegyne, kolegovia, no ja nemôžem oceniť príspevok pána podpredsedu výboru Viskupiča, pretože sa možno trošku mýli, resp. je to pochopiteľné, že predstaviteľ liberálnej, liberálneho videnia má takéto videnie. Žiaľ, musím sa vrátiť do tej minulosti, rok, dva, tri dozadu, keď aj SaS-ka bola, samozrejme, súčasťou vlády a keď neprijímala žiadne opatrenia, keď tu zúrila čoraz väčšia, dokonca blížiaca sa k dvadsiatim percentám inflácia a ľudia museli znášať, a aj opatrenia, ktoré navrhovala vtedajšia opozícia, zostávali nepovšimnuté a odmiet... boli odmietané. Možno si pamätáte, boli robené aj také porovnateľné kontrolné nákupy na, v slovenských potravinárskych reťazcoch a v zahraničných potravinárskych reťazcoch. Čuduj sa svete, tie zahraničné nákupy boli lacnejšie tých istých tovarov ako tie slovenské. Takže ja by som chcel povzbudiť práve koaličných poslancov, aby sa nebáli podporiť tento, nazvime, možno aj experiment, ktorý by sa po čase mal vyhodnotiť a povedať, či mal, alebo nemal vplyv na ceny potravín, pretože viete, že znižovanie cien potravín je jedna z hlavných agiend tejto koalície. A keď sa ešte môžem vyjadriť k tým potravinovým púšťam, potravinové púšte sú tu opäť už niekoľko rokov a, samozrejme, treba s tým niečo robiť, ale mrzí ma, že sa nerobilo s tým doteraz. Ďakujem.
9. schôdza NR SR - 1.deň - B. popoludní
Dátum: 2024-01-31
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

82. Ďakujem za slovo, vážený pán predsedajúci. Kolegyne, kolegovia, ja by som sa chcel vyjadriť k tomuto vystúpeniu pána kolegu Spišiaka asi v tom zmysle, že asi všetci chápeme, všetci sme už počuli niekoľkokrát a asi aj všetci súhlasíme s tým, že keďže tie trestné sadzby, ktoré boli tu drakonicky zavedené v roku 2006, treba prispôsobiť teda tomu priemeru Európskej únie alebo tým demokratickým krajinám, kde je tá korupcia, ako hovoril pán kolega Štefunko, taká ukážková, tak neviem, prečo bojujeme proti takémuto návrhu. Po prvé. Chcem poďakovať pánovi kolegovi Spišiakovi za jeden a pol hodiny prednášky. Naozaj má hlboké, dobré alebo veľké životné skúsenosti a keď to tak spočítam zhruba na 20, 25 strán by to vyšlo do nejakých pamätí, čo nám tu porozprával od toho roku 1998, ale chcel by som mu zároveň vytknúť to, že ako prednášateľ, učiteľ by sa mal držať toho Komenského, tých Komenského princípov od jednoduchého k zložitému a od všeobecného ku konkrétnemu. Darmo nám tu hovoril dlhé minúty o postavení spolupracujúcich obvinených, keď by sme sa ho spýtali, čo asi by na to povedal konkrétne, keď vieme, počúvame na každú stranu, z každej strany teda o jednom z tých spolupracujúcich obvinených, ktorý sa priznal k preberaniu úplatku vo výške, tuším, jedného milióna eur a jeho prepraniu a nič. Viete, všeobecne sa dá hovoriť, ale konkrétne by som prosil.
6. schôdza NR SR - 10. deň - A. dopoludnia
Dátum: 2023-12-20
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

28. Ďakujem pekne za reakcie, kolegyne, kolegovia, Nuž, aspoň pár poznámok, nie jednotlivo, lebo bolo vás veľa, ale s mnohými vecami sa dá súhlasiť. Ďakujem za výklad Benátskej komisie, ďakujem aj zástupcom KDH, že sa hlásia k tomuto času. Odvolávate sa na Radu pre rozpočtovú zodpovednosť, ktorú sme, predseda rady bol včera aj na výbore aj ráno, aj na obed a prezentoval svoje názory v rozpore s tým, čo uvádza napríklad aj NKÚ, ktoré upozorňuje na právne lapsusy v tejto agende. Asi bude priestor, pán Hellebrandt, do budúcnosti, aby sme tieto právne lapsusy odstránili. A ak sú takéto dva rôzne názory, tak treba, aby to rozhodol niekto tretí. Nuž, pán Matovič, čo vy viete o mojich kresťanských veciach, čo vy asi o tom viete? Podľa ovocia spoznáte ich. Ja s vami súhlasím a toto ovocie, čo ste nám tu pripravili, toto zhnité ovocie v podobe katastrofálnych verejných financií a ďalších a ďalších problémov, tak viete, hľadať démonov to je vaša téma, to je vaša taká životná filozofia, hľadať démonov a pozerať na všetkých ako na zlo. Skúste sa pozreť sám na seba. No a, pán Viskupič, ďakujem za kritiku, ale viete, že ja som vás žiadal na začiatku výboru, aby sme mali na pamäti to, že tu boli voľby 30. septembra a nie normálne v máji alebo v júni, kedy by bol čas na všetko. Teraz niet čas na nič a tak to aj, tak to aj vyzerá. Preto aj došlo k tomu, k čomu došlo, a že nie je v rozpočte žiadna, žiadna... (Prerušenie vystúpenia časomerom.)